《龙王阁》
明代·释今辩

半岩深锁一重楼，槛外山光静入眸。雾捲疏帘香篆落，波澄寒日锦鳞浮。

细风谷口为云少，薄雨池边出石幽。还待春霖看润泽，莫愁寥寂碧峰头。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。